เรื่องร้องเรียน: บ้านเก็บของเก่าและขยะล้นออกมาด้านนอกบ้าน เป็นอันตรายกับคนในซอยและสกปก
การดำเนินการของเจ้าหน้าที่: สำนักงานเขตธนบุรี มอบหมายฝ่ายสิ่งแวดล้อมและสุขาภิบาล ฝ่ายรักษาความสะอาดฯ และฝ่ายเทศกิจ ลงพื้นที่ตรวจสอบและติดตามเรื่องดังกล่าวมาอย่างต่อเนื่อง โดยได้แจ้งเจ้าของบ้านให้เก็บสิ่งของและทำความสะอาดสถานที่ให้สะอาดเรียบร้อย ไม่สร้างความเดือดร้อนให้กับผู้พักอาศัยบริเวณใกล้เคียง ซึ่งเจ้าของบ้านรับทราบและแจ้งว่าจะดำเนินการให้แล้วเสร็จภายในเดือนเมษายน 2566  เมื่อครบกำหนดระยะเวลา เจ้าหน้าที่ได้ลงพื้นที่ติดตามเรื่องอีกครั้งเมื่อวันที่ 2 พฤษภาคม 2566 ขณะตรวจสอบไม่พบเจ้าของบ้าน แต่พบว่ายังไม่ได้ดำเนินการตามคำแนะนำของเจ้าหน้าที่  ขณะนี้เรื่องอยู่ระหว่างพิจารณาดำเนินการตามขั้นตอนของกฎหมาย ผลเป็นประการใดจักแจ้งให้ผู้ร้องทราบทางระบบ Traffy Fondue ต่อไป และระหว่างนี้เจ้าหน้าที่จะยังคงเฝ้าระวังและติดตามเรื่องดังกล่าวอย่างใกล้ชิด
ความเห็นของผู้แจ้ง: ขอบคุณมากๆเลยนะคะ ได้รับข้อความตอบกลับรวดเร็ว ถึงแม้จะยังไม่สามารถดำเนินการได้ แต่ทำให้รู้สึกว่ามีคนรับฟังและรับแก้ปัญหา จะรอติดตามการแก้ปัญหาต่อไปค่ะ
พื้นที่: แขวงดาวคะนอง เขตธนบุรี กรุงเทพมหานคร